OpenLLM-France/wikimedia huggingface dataset:
# Rhizopus stolonifer

Rhizopus stolonifer és una espècie de fong de l'ordre dels mucorals (Mucorales). És una floridura que es troba de forma comuna a la superfície del pa, i fruits tous com les bananes i el raïm d'on pren aliments i nutrients i en danya la superfície on viu.
Les espores asexuals es formen dins els esporangis i s'alliberen quan maduren. Amb la germinació de les espores es forma un miceli que creix ràpidament a temperatures d'entre 15 a 30 °C.
La reproducció sexual en Rhizopus stolonifer forma zigòspores que germinen i formen esporiangòfors que contenen espores haploides + i -. Hi ha dues varietats: R. stolonifer var. stolonifer amb esporiangiòfors erectes i R. stolonifer var. lyococcos amb esporiangòfors corbats. Una espècie estretament relacionada és Rhizopus sexualis, la qual és autocompatible.

## Distribució i hàbitat

Rhizopus stolonifer té una distribució cosmopolita. És capaç de causar infeccions oportunistes en humans (zigomicosi). Es troba de forma comuna sobre el pa i fruits tous com les bananes i el raïm. Com que les seves espores són comunes en l'aire, pot créixer en pocs dies quan es guarda pa humit en llocs tancats i humits.

## Referències

* ↑ Hyde, K.D. 2024. The 2024 Outline of Fungi and fungus-like taxa. Mycosphere, 15(1): 5146–6239, Doi 10.5943/mycosphere/15/1/25, ISSN 2077 7019. Versió web.
* 1 2 Schipper, M. A. A. 1984. A revision of the genus Rhizopus. I. The Rh. stolonifer-group and Rh. oryzae. CBS Studies in Mycology 25:1-19.

## Enllaços externs

* Time lapse video of Rhizopus stolonifer attacking strawberries at the Cornell Mushroom Blog.
* An Informative, Heart-Warming Tale about Black Bread Mold General information, diagrams, growth video.
# A.J. Watson

A.J. Watson (Mansfield, 8 de maig de 1924 - 12 de maig de 2014) Abraham Jacob Watson va ser un constructor de cotxes de carreres i mecànic en cap nord-americà. Competint entre 1949 i 1984 a les 500 Milles d'Indianapolis, va guanyar la cursa sis vegades com a constructor d'automòbils. Rodger Ward va guanyar 18 carreres amb cotxes Watson.

## Biografia

Watson va néixer a Mansfield, Ohio. Va servir a les Forces Aèries de l'Exèrcit dels Estats Units durant la Segona Guerra Mundial, entrenant-se com a navegant de B-17. No va veure el desplegament abans de la fi de la guerra.
Reinstal·lat al sud de Califòrnia, Watson va arribar a Indianapolis el 1948 però es va perdre la cursa. Va tornar l'any següent amb un cotxe de fabricació casolana que no va poder classificar-se. Durant els següents 11 anys, els seus cotxes no només es van qualificar, sinó que van ser líders molts anys.
Watson va morir a Indianapolis, Indiana, el 12 de maig de 2014.

## Watson escuderia

Watson és el nom d'una escuderia automobilística fundada per A.J. Watson que va disputar la cursa d'Indianapolis 500 del 1949 fins al 1984, aconseguint la victòria en set ocasions.
Els monoplaces de l'escuderia van disputar també les 11 edicions de la cursa en què van ser puntuables pel campionat del món de la Fórmula 1 (de la temporada 1950 a la de 1960).
Va guanyar les curses de Indy'1956, Indy'1959 i Indy'1960.

## Palmarès a la F1

* Curses: 11
* Victòries: 3
* Punts: 36

## Referències

* ↑ «Motorsport Memorial -». motorsportmemorial.org. [Consulta: 7 abril 2024].
* 1 2 «A.J. Watson». www.hemmings.com. [Consulta: 7 abril 2024].
* ↑ Martin, Dick. «The A. J. Watson Story». MotorTrend, 01-09-2011. [Consulta: 9 octubre 2023].
* ↑ «Legendary Indy 500 car builder/Mechanic A.J. Watson passes away», 12-05-2014. Arxivat de l'original el November 22, 2014. [Consulta: 13 maig 2014].
# ALICE

El Gran Experiment al Col·lisionador d'Ions (ALICE, A Large Ion Collider Experiment) és un detector del Gran Col·lisionador d'Hadrons (LHC) al laboratori internacional del CERN a Ginebra. Està optimitzat per estudiar per detectar plasma de quarks i gluons, un estat de la matèria que es creu que es va formar just després del big bang. «De la mateixa manera que els caçadors identifiquen animals a partir de pistes al fang o la neu, els físics identifiquen les partícules subatòmiques a partir de les empremtes que deixen als detectors.»
En concret, ALICE estudia les col·lisions de nuclis de plom, amb una energia de fins a 5.5 TeV al centre de massa. La temperatura i la densitat d'energia que en surten són prou elevades —100.000 superior a la temperatura al centre del Solc com per a produir un plasma de quarks i gluons, un estat de la matèria en el qual els quarks i els gluons estan deconfinats, i que se suposa que va existir poc després del big-bang, quan la temperatura de l'univers era molt elevada. La col·laboració ALICE pretén estudiar les propietats d'aquest plasma.
Per això fa servir el detector ALICE de 10.000 tones, de 26 m de llarg, 16 m d'alçada i 16 m d'amplada, per estudiar el plasma de quarks i gluons. El detector és va construir en una gran caverna a 56 m sota terra prop del poble de Saint-Genis-Pouilly a França, que rep raigs de l'LHC.
El. 2022, aquest col·laboració reunia uns dos mil científics originaris de 174 Instituts a quaranta països.

## Referències

* ↑ «ALICE |» (en anglès). CERN. [Consulta: 1r març 2025].
* ↑ «How a detector works» (en anglès, francès). CERN. [Consulta: 1r març 2025].
* 1 2 3 «ALICE» (en anglès). Experiments. Cern, 26-02-2025. [Consulta: 1r març 2025].

## Enllaços externs

* «ALICE» (en anglès). CERN. [Consulta: 1r març 2025].
# AMANAT

AMANAT (kazakh: Аманат, Amanat, lit. ‘Compromís’), anteriorment conegut com Nur Otan (kazakh: Nur Otan, lit. ‘Pàtria radiant’) fins a 2022, és un partit polític d'arreplega del Kazakhstan. Ha estat el partit governant del país des de 1999, i en 2007 comptava amb més de 762.000 afiliats. El partit polític està dirigit per Ierlan Khoixanov des del 26 d'abril de 2022.

## Resultats electorals
### Legislatives

| Any | Líder | Vots | % | Escons | +/– | Pos. | Govern |
| 1999 | Nursultan Nazarbayev | 1,622,895 | 30.90% | 23 / 77 | Nou | 1r | Minoria |
| 2004 | Nursultan Nazarbayev | 5,621,436 | 60.60% | 42 / 77 | 19 | = 1r | Majoria |
| 2007 | Nursultan Nazarbayev | 5,247,720 | 88.40% | 98 / 98 | 41 | = 1r | Supermajoria |
| 2012 | Nursultan Nazarbayev | 5,621,436 | 80.99% | 83 / 98 | 15 | = 1r | Supermajoria |
| 2016 | Nursultan Nazarbayev | 6,183,757 | 82.20% | 84 / 98 | 1 | = 1r | Supermajoria |
| 2021 | Nursultan Nazarbayev | 5,148,074 | 71.09% | 76 / 98 | 8 | = 1r | Supermajoria |
| 2023 | Erlan Qoşanov | 3,431,510 | 53.90% | 62 / 98 | 14 | = 1r | Majoria |

## Referències

* ↑ «Ruling Party Gets Even Bigger» (en anglès). [Consulta: 19 desembre 2022].
* ↑ tengrinews.kz. «Ерлан Кошанов избран председателем партии Amanat» (en rus), 26-04-2022. [Consulta: 26 abril 2022].
# Fons Nacional Jueu

El Fons nacional jueu (en hebreu: קרן קיימת לישראל) (transliteració: Keren Kayemet LeIsrael) (en anglès: Jewish National Fund) (JNF) és una fundació que posseeix i gestiona diversos centenars de milers d'hectàries de terres a l'estat d'Israel. Aquesta fundació fou creada en l'any 1901 a Basilea (Suïssa) la seva tasca era la d'actuar com un fons econòmic destinat a l'adquisició de terres pel moviment sionista, KKL es va fer càrrec de la compra de terres a Palestina, i de la preparació dels futurs pioners que després van emigrar cap aquell país.

## Enllaços externs

* Fons nacional jueu (anglès) (hebreu)
# A Lifelong Journey

A Lifelong Journey (xinès simplificat: 人世间, pinyin: Rén shìjiān, literalment 'El món secular') és una sèrie de televisió xinesa, del gènere de drama d'època estrenat a la Xina continental el 2022. Es tracta d'una adaptació de la novel·la de Liang Xiaosheng, Ren Shijian. Dirigida per Li Lu, és protagonitzada per Lei Jiayin, Xin Baiqing, Song Jia i Yin Tao. Es va estrenar a CCTV1 i iQiyi el 28 de gener de 2022, i es va emetre a Jiangsu Satellite TV el 24 de febrer de 2022.
Radio Television Hong Kong va comprar els drets d'emissió a Hong Kong el 2022, i l'emeté a RTHK TV 31 "Weekend National Drama Theatre". El 18 de febrer, l'actriu principal Sa Rina va revelar en una entrevista que Disney havia comprat els drets d'autor globals de l'obra. S'espera que l'espectacle s'emeta fora de la Xina continental a través de la plataforma Disney+.

## Sinopsi

L'obra explica la història de tres generacions d'una família de cognom Zhou en una capital de província del nord-est de la Xina, que treballen dur per crear una vida millor des del darrer període de la Revolució Cultural fins després de la Reforma i l'Obertura, abastant un total de cinc dècades diferents.

## Legat

La sèrie va tindre la màxima audiència d'entre tots els drames televisius dels principals canals, atraent 310 milions de teleespectadors. La sèrie ha rebut molts elogis, esdevenint un èxit.
A la plataforma Douban, va obtindre una puntuació de 8,1 entre 10.
Va rebre el Premi Magnolia al Festival de la Televisió de Shanghai del 2023, i Li Lu i Lei Jiayin guanyaren el premi a millor director i actor, respectivament.

## Referències

* ↑ 杨偲婷. «《人世间》定档：改编自梁晓声小说，回溯50年百姓生活史». 澎湃新闻, 25-01-2022. Arxivat de l'original el 2022-05-14. [Consulta: 25 desembre 2022].
* ↑ 徐美琳. «电视剧《人世间》曝光阵容，雷佳音辛柏青宋佳殷桃等加盟». 新京报, 31-03-2021. Arxivat de l'original el 2022-05-14. [Consulta: 25 desembre 2022].
* 1 2 «总台电视剧《人世间》热播：小人物诠释大时代». 央视网, 23-02-2022. Arxivat de l'original el 2022-05-27. [Consulta: 25 desembre 2022].
* ↑ «编剧王海鸰谈《人世间》剧本改编：在原著底色上增添明亮和温暖». 新华网, 23-02-2022. Arxivat de l'original el 2022-05-14. [Consulta: 25 desembre 2022].
* ↑ «Hit Chinese Series ‘A Lifelong Journey’ Coming to Disney+ - RADII» (en anglès americà), 06-04-2022. [Consulta: 7 novembre 2024].
* ↑ «看完这些故事，才算真正看懂《人世间》». Weixin Official Accounts Platform. [Consulta: 23 març 2024].
* 1 2 Wu, Brian. «'A Lifelong Journey': A family saga through China’s past five decades» (en anglès americà), 24-06-2022. [Consulta: 7 novembre 2024].
* ↑ «开年大剧《人世间》吸引3.1亿人观剧». 新华网, 22-02-2022. Arxivat de l'original el 2022-05-14. [Consulta: 25 desembre 2022].
* ↑ «El Festival de Televisión de Shanghai concluye con el anuncio de los Premios Magnolia». [Consulta: 7 novembre 2024].
# A dalt de tot

A dalt de tot (en coreà, 탑; romanització revisada, tab; lit. ‘Torre’) és una pel·lícula dramàtica sud-coreana del 2022 escrita, produïda, dirigida, editada i escrita per Hong Sang-soo. S'ha subtitulat al català.

## Sinopsi

El film segueix el cineasta Byung-soo i la seva filla separada Jeong-su mentre visiten un edifici propietat de la senyora Kim, comparteixen un àpat i coneixen altres persones que viuen a l'edifici. El mateix patró sembla que es repeteix diverses vegades en diferents variacions. Byung-soo, més tard, comença una relació amb una dona a l'edifici i es muda a un dels apartaments.

## Repartiment

* Kwon Hae-hyo com a Byung-soo
* Lee Hye-young com a Sra Kim
* Park Mi-so com a Jeong-su
* Song Seon-mi com a Sunhee
* Cho Yun-hee com a Jiyoung
* Shin Seok-ho com a cambrer

## Referències

* 1 2 A dalt de tot a la Base de dades de cinema en català
* ↑ Garcia Mino, David. ««Walk Up» (2022): con una copa de vino» (en castellà). Cintilatio, 23-09-2022. [Consulta: 30 setembre 2022].
* ↑ Fulvi, Giovanna. «Walk Up» (en anglès). TIFF. [Consulta: 30 setembre 2022].
* 1 2 Romney, Jonathan. «‘Walk Up’: San Sebastian Review» (en anglès). Screendaily, 22-09-2022. [Consulta: 29 setembre 2022].
* 1 2 3 4 Bowen, Chuck. «'Walk Up' Review: Hong Sang-soo’s Synecdoche of Life» (en anglès americà). Slant Magazine, 28-09-2022. [Consulta: 29 setembre 2022].
* ↑ Kiang, Jessica. «‘Walk Up’ Review: Hong Sangsoo’s Sly, Silvery Latest is One of His Recent Greatest» (en anglès americà). Variety, 23-09-2022. [Consulta: 29 setembre 2022].

## Enllaços externs

* Tràiler subtitulat al català
# Aart Vierhouten

Aart Vierhouten (Ermelo, Gelderland, 19 de març de 1970) és un ciclista neerlandès, que va ser professional del 1996 al 2009. El 1996 va prendre part en els Jocs Olímpics d'Estiu d'Atlanta, on disputà, sense sort, la cursa en línia del programa de ciclisme. Durant la seva carrera esportiva va córrer, entre d'altres al Rabobank, Lotto-Adecco, Skil Shimano i Vacansoleil. En el seu palmarès destaca la Groningen-Münster del 2000 i el Noord Nederland Tour del 2006.

## Palmarès

* 1993
** 1r a la Volta a Lieja
** 1r a la Internatie Reningelst
** Vencedor d'una etapa del Tour d'Hainaut
* 1994
** Vencedor de 2 etapes de la Tour de la Regió Valona
* 1996
** Vencedor d'una etapa al Teleflex Tour
* 1997
** Vencedor d'una etapa a la Volta a Renània-Palatinat
* 2000
** 1r a la Groningen-Münster
* 2006
** 1r a la Noord Nederland Tour
** Vencedor d'una etapa a la Ster Elekrotoer

### Resultats al Tour de França

* 1998. 88è de la Classificació general
* 2002. No surt (8a etapa)
* 2004. Fora de control (16a etapa)

### Resultats al Giro d'Itàlia

* 2000. Abandona
* 2002. 104è de la Classificació general
* 2003. Abandona
* 2004. 110è de la Classificació general
* 2005. Abandona

### Resultats a la Volta a Espanya

* 1997. 89è de la Classificació general
* 1999. 82è de la Classificació general

## Referències

* ↑ «VIERHOUTEN Aart». [Consulta: 26 desembre 2023].
* ↑ «Olympedia – Aart Vierhouten». [Consulta: 26 desembre 2023].
* 1 2 ONLUS®, Museo del Ciclismo Associazione Culturale. «Museo del Ciclismo - Aart VIERHOUTEN» (en italià). [Consulta: 26 desembre 2023].

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2015-04-02 a Wayback Machine.
* Fitxa a museociclismo.it
# Simeó Estulte

Simeó Estulte o Simeó Sal (grec antic: Συμεών o Συμεάνης Σαλὸς, llatí: Symeon o Simeon Stultus o Salus) va ser un religiós romà d'Orient, originari de Síria, tot i que no es coneix el lloc exacte de naixement.
Va néixer potser l'any 522, durant el regnat de l'emperador Justí I, i va ser un fanàtic defensor de l'Església Ortodoxa. La seva vida la va escriure Lleonci de Neàpolis que diu que sota Justinià I va visitar Jerusalem on va abraçar la vida monàstica, primer en un convent i després en una ermita a la vora del mar Mort, juntament amb un company de nom Joannes. Més tard va anar a Emesa on va viure fins a la seva mort que es va produir segurament en temps de l'emperador Maurici. La història de la seva vida, que va escriure Lleonci, explica gran quantitat de miracles i fets absurds.

## Referències

* ↑ Smith, William (ed.). «Symeon». A Dictionary of Greek and Roman biography and mythology. [Consulta: 4 octubre 2022].
# St. Francisville (Louisiana)

St. Francisville és una població dels Estats Units a l'estat de Louisiana. Segons el cens del 2000 tenia 1.712 habitants.

## Demografia

Segons el cens del 2000, St. Francisville tenia 1.712 habitants, 693 habitatges, i 456 famílies. La densitat de població era de 361,2 habitants/km².
Dels 693 habitatges en un 34,2% hi vivien nens de menys de 18 anys, en un 44,6% hi vivien parelles casades, en un 17,2% dones solteres, i en un 34,1% no eren unitats familiars. En el 30,3% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,3% tenia menys de 18 anys, un 8,8% entre 18 i 24, un 29,2% entre 25 i 44, un 22,5% de 45 a 60 i un 12,1% 65 anys o més.
L'edat mediana era de 35 anys. Per cada 100 dones de 18 o més anys hi havia 91,4 homes.
La renda mediana per habitatge era de 42.262 $ i la renda mediana per família de 54.333 $. Els homes tenien una renda mediana de 41.563 $ mentre que les dones 25.083 $. La renda per capita de la població era de 21.639 $. Entorn del 5,8% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Francisville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- St. Francisville». American Fact Finder. Oficina del Cens dels Estats Units, 12-01-2010.
# Asahan

Asahan fou una regència de la residència de la Costa Oriental de Sumatra a les Índies Orientals Holandeses. Agafava el nom del principal estat dels que la formaven, el sultanat d'Asahan. Aquest regne tenia una superfície de 5.979 km² i estava situat a la costa nord-est de Sumatra, que forma actualment la regió de Kabupaten Asahan, a Sumatra del Nord.
La regència (afdeeling) d'Asahan estava dividida en tres parts:
* Subregència de Batubara
* Subregència d'Asahan
* Subregència de Labuhan Batu.

## Vegeu també

* Sultanat d'Asahan

## Referències

André Flicher, Les Etats princiers dels Indes néerlandaises, Dreux, 2009
# Al-Ahli SC Jiddah

L'Al-Ahli SC Jiddah (àrab: النادي الأهلي الرياضي السعودي, an-Nādī al-Ahlī ar-Riyāḍī as-Saʿūdī, ‘Club Nacional Esportiu Saudita’) és un club de futbol saudita de la ciutat de Jiddah. Al-Ahly significa «Nacional».
El club va ser fundat l'any 1937. Conegut com a un dels clubs amb més èxit a l'Aràbia Saudita, a nivell nacional, l'Al-Ahli ha guanyat tres edicions de la Lliga Professional Saudita i també té el rècord de 13 Copes del Rei, sis Copes del príncep hereu, un campionat de primera divisió i una Supercopa. En el futbol de clubs internacionals, ha guanyat tres GCC Champions League i un Campionat àrab de clubs. L'Al Ahli va ser el primer club saudita que va guanyar la lliga i la Copa del Rei en la mateixa temporada, i ho ha fet dues vegades: el 1978 i el 2016.
L'Al-Ahli va ser un dels quatre membres fundadors de la Saudi Pro League i mai havia baixat de la màxima categoria fins a la temporada 2021-22. Els altres tres són l'Al-Hilal, l'Al-Ittihad i l'Al-Nassr. Al-Ahli té el rècord de la ratxa invicta més llarga de la lliga amb la seva ratxa de 51 partits del 2014 al 2016.
Els partits d'Al-Ahli a casa es juguen a la Ciutat Esportiva del Rei Abdullah, també conegut com a estadi "joia brillant". L'estadi, és compartit amb el club rival Al-Ittihad, i és el segon estadi més gran de l'Aràbia Saudita, amb una capacitat total d'aproximadament 63.000 persones.

## Palmarès

* Lliga saudita de futbol:
       1969 (antiga lliga)
       1978, 1984, 2016
* Copa del Rei saudita de futbol:
       1962, 1965, 1969, 1970, 1971, 1973, 1977, 1978, 1979, 1983, 2011, 2012, 2016
* Copa del Príncep de la Corona saudita de futbol:
       1957, 1970, 1998, 2002, 2006–07, 2014–15
* Copa Federació saudita de futbol:
       2001, 2002, 2007, 2012, 2013
* Supercopa saudita de futbol:
       2016
* Copa aràbiga de futbol:
       2003
* Copa del Golf de futbol:
       1985, 2002, 2008

## Ambaixador dels clubs saudites

Al-Ahli ha aconseguit 32 campionats estrangers en tots els esports, que es divideixen en la Copa de Clubs Asiàtics, la Copa Àrab de Clubs i la Copa de Clubs del Golf. Al-Ahli Club és l'únic club que ha aconseguit 4 campionats estrangers en un any.

## Jugadors destacats

* Roberto Acuña
* Ibrahim Said
* Mohamed Barakat
* Bouchaib El Moubarki
* Mamadou Diallo
* Khaled Badra
* Haykel Gmamdia
* Hassan Turki Attiya
* Malek Mouath
* Roberto Firmino
* Franck Kessié
* Riyad Mahrez

## Referències

* ↑ «Al-Ahli relegated for first time in history» (en english), 28-06-2022. [Consulta: 8 febrer 2025].
* ↑ «Saudi Arabia - List of Champions». [Consulta: 8 febrer 2025].
* 1 2 3 4 «Saudi Arabia - List of Cup Winners». [Consulta: 8 febrer 2025].

## Enllaços externs

* Al-Ahli SC Jiddah - Lloc web oficial
# Eufratense

La Província Eufratense, (Provincia Eufratensis o Euphratensis o Augusta Eufratensis) en grec Euphratesia (Εὑφρατησία), va ser una província romana a la Gran Síria, part de la diòcesi d'Orient en l'Imperi Romà tardà.

## Història

En algun moment entre els anys 330 i 350 (probablement vers el 341, al mateix temps que la provincia Augustamnica al Baix Egipte), la província Eufratense va ser creada a partir del territori de Celesíria al llarg de la riba occidental de l'Eufrates. que incloïa els territoris de Commagena i Cirrhestica. La seva capital va ser Cirro (Cyrro) o potser Hierápolis Bambice (moderna Manbidj).
Més tard fou dividida en Prima i Secunda.

## Euphratensis I

L'Anuari pontifical dona les diòcesis (seus titulars) següents:
* Barbalissus o Barbalissos,
* Cyrrhus (podria haver estat un arquebisbat),
* Doliche (Dülük),
* Europus (Dura-Europos),
* Germanícia,
* Hieràpolis de Síria (Hieràpolis Eufratense o Hieràpolis Bambyce, Manbij), arquebisbat,
* Neocesarea de Síria,
* Perrhe (Adıyaman),
* Samòsata,
* Sura, (Al-Suriyya)
* Urima (Halfeti),
* Zeugma de Síria, en front de Birecik

## Euphratensis II

L'Anuari pontifical dona les diòcesis (seus titulars) següents:
* Agríppies (ruïnes de Saliliya),
* Orisa (Tayibe),
* Sergiòpolis (Resafa), arquebisbat,
* Serigene (Isriyë),
* Zenòbies (ruïnes de Halabiya),

## Liste dels Comites Orientis (governadors de la diòcesi)

* Lol·lià Mavorci (330–336)
* Felicià (335–?)
* Nebridi (354–358)
* Domici Modest (358–362)
* Iulianus o Julià (362–363)
* Aradi Rufí (363–364)
* Eutolmi Tatià (vers 370)
* Tuscià (381)
* Flavi Eparqui Filagri (vers 382)
* Pròcul (383–384)
* Icari (c. 384)
* Irineu (431–435)
* Efraim d'Amida (vers 522–525)
* Asteri (587–588)
* Baccus (588–589)
* Bonòs (vers 609–610)

## Referències

* 1 2 Ed. Aleksandr Kajdan, Oxford Dictionary of Byzantium, Oxford University Press, 1991, ISBN 978-0-19-504652-6, página=748
* ↑ Edmund Spenser Bouchier
# Westchester (Illinois)

Westchester és una vila dels Estats Units a l'estat d'Illinois. Segons el cens del 2000 tenia 16.824 habitants.

## Demografia

Segons el cens del 2000, Westchester tenia 16.824 habitants, 7.015 habitatges, i 4.924 famílies. La densitat de població era de 2.029,9 habitants/km².
Dels 7.015 habitatges en un 22,8% hi vivien nens de menys de 18 anys, en un 58,3% hi vivien parelles casades, en un 9,2% dones solteres, i en un 29,8% no eren unitats familiars. En el 26,5% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,88.
Per edats la població es repartia de la següent manera: un 18,6% tenia menys de 18 anys, un 4,8% entre 18 i 24, un 26,8% entre 25 i 44, un 24,5% de 45 a 60 i un 25,4% 65 anys o més.
L'edat mediana era de 45 anys. Per cada 100 dones de 18 o més anys hi havia 83,8 homes.
La renda mediana per habitatge era de 58.928 $ i la renda mediana per família de 70.313 $. Els homes tenien una renda mediana de 48.737 $ mentre que les dones 36.921 $. La renda per capita de la població era de 29.634 $. Aproximadament l'1% de les famílies i el 2,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Westchester». American Fact Finder. Oficina del Cens dels Estats Units, 12-01-2010.
# Mantineu

A la mitologia grega, Mantineu (en grec antic: Μαντινεὺς) va ser l'heroi epònim de la ciutat de Mantinea, a l'Arcàdia.
Mantineu i els seus germans, n'eren més de cinquanta, eren fills de Licàon. La mare de Mantineu podia ser la nimfa Cilene​ o Nonacris, o era fill d'una dona desconeguda.
La seva filla, Aglaia, va ser l'esposa d'Abant, rei d'Argos.​
Pausànias diu que la ciutat de Mantinea es troba aproximadament a uns dotze estadis després d'una font. Sembla que Mantineu la va fundar en un altre lloc, que «ara (en temps de Pausànias) els grecs anomenen Ptolis». Des d'allà, Antínoe, filla de Cefeu, per ordre d'un oracle, va portar tots els seus habitants fins a Mantinea, guiada per una serp, de la que no hi ha record de quina espècie era. Per això, el riu que passa prop de la ciutat s'anomena Ofis ('serp').

## Referències

* 1 2 3 4 Pausànias. Descripció de Grècia, VIII, 3, 4; VIII, 17, 6
* ↑ Joan Tzetzes. «Sobre Licòfron» A: Alexandra, 481
* ↑ Dionisi d'Halicarnàs. Antiguitats romanes, I, 13, 1
* ↑ Apol·lodor. Biblioteca, II, 2, 1
* ↑ Pausànias. Descripció de Grècia, VIII, 8 4-5